
Līgums Nr. SNP – _____ – PI/KGR/___-26
par kurināmā piegādi

Līguma parakstīšanas datums ir
pēdējā pievienotā droša elektroniskā paraksta
un tā laika zīmoga pievienošanas datums

Smiltenes novada pašvaldība (nodokļu maksātāja reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729) pašvaldības iestādes "___________________________" (iestādes reģistrācijas Nr. _______________), kuras vārdā un interesēs saskaņā ar pagasta pārvaldes Nolikumu rīkojas ___________________________, turpmāk tekstā saukta – Pasūtītājs, no vienas puses,
un
___________________________________, reģistrācijas numurs: ______________, juridiskā adrese: _____________________________, tās valdes locekļa ______________________ personā, kurš rīkojas pamatojoties uz Statūtiem, turpmāk tekstā – Piegādātājs, no otras puses,
katrs atsevišķi turpmāk – Puse un visi kopā – Puses,
pamatojoties uz Smiltenes novada pašvaldības rīkotā atklātā konkursa "Kokskaidu granulu piegāde Smiltenes novada pašvaldības iestāžu vajadzībām" (iepirkuma identifikācijas Nr. SNP/2026/57/AK), turpmāk – Iepirkums, rezultātu ___.daļā "________________________", Piegādātāja 2026. gada ___. __________ piedāvājumu, turpmāk – Piedāvājums, Pasūtītāja Publisko iepirkumu komisijas 2026. gada ___. ____________ lēmumu (protokols Nr. _______________), noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Piegādātājs uzņemas saistības pēc Pasūtītāja pieprasījuma pārdot un piegādāt _____ (____________) ________ kokskaidu granulas (turpmāk – kurināmais vai Prece) saskaņā ar Līguma nosacījumiem, Tehnisko specifikāciju (1. pielikums) un Piegādātāja Piedāvājumu (2. pielikums), kas ir Līguma neatņemamas sastāvdaļas.
1.2. Kurināmā piegādes vieta – vietās (adresēs), kas norādītas Tehniskajā specifikācijā  (turpmāk arī – objekts).
1.3. Kurināmais Pasūtītājam tiek piegādāts pa daļām – atsevišķās partijās atbilstoši kurināmā piegādes grafikam vai Pasūtītāja pārstāvja pasūtījumam un Tehniskajai specifikācijai. Ievērojot šajā Līguma punktā noteikto Pasūtītājam nepieciešamais Līguma 1.1.punktā minētais kurināmā apjoms Piegādātājam jāpiegādā pa daļām pēc pieprasījuma rēķinoties ar Pasūtītāja iespējām kurināmā uzglabāšanai un ievērojot Līguma 1. pielikumā noteikto laika grafiku.
1.4. Norādītais kurināmā iegādes apjoms ir uzskatāms par maksimālo nepieciešamo daudzumu. Pasūtītājs patur tiesības iepirkuma līguma izpildes gaitā samazināt nepieciešamo kurināmā daudzumu.
1.5. Piegādātājs apliecina, ka tas ir iepazinies ar Pasūtītāja prasībām attiecībā uz kurināmo un tā piegādēm, Tehnisko specifikāciju, iepirkuma noteikumiem, pilnībā saprot visus apstākļus, tajā skaitā vispārējus un konkrētus, kas varētu ietekmēt kurināmā cenu, Līgumcenas noteikšanu un kurināmā piegāžu izpildi, un ir ņēmis vērā visas šīs prasības. 

2. Preces pasūtīšanas un piegādes kārtība
2.1. Preces piegāde tiek veikta, pamatojoties uz Līgumā norādītās Pasūtītāja atbildīgās personas vai Pasūtītāja kontaktpersonas pieprasījumu (turpmāk – Pasūtījums). Pasūtījums tiek nosūtīts uz Līguma 11.1.2. apakšpunktā norādīto Piegādātāja atbildīgās personas e-pasta adresi, tajā norādot: Preces daudzumu, piegādes adresi un vēlamo piegādes datumu un laiku. Pasūtījums tiek uzskatīts par saņemtu nākamajā darba dienā pēc tā nosūtīšanas uz Piegādātāja atbildīgās personas e-pasta adresi.
2.2. Piegādātājs nodrošina Preces piegādi Pasūtījumā norādītajā adresē (Objektā) Tehniskajā specifikācijā noteiktajā kārtībā, Pasūtījumā norādītajā apjoma un termiņā, pirms piegādes saskaņojot precīzu Preces piegādes datumu un laiku ar Pasūtītāja kontaktpersonu, kas veikusi Pasūtījumu.
2.3. Katrs izpildīts Pasūtījums – Piegādātāja nodota un Pasūtītāja pieņemta Prece, tiek noformēta ar abpusēji parakstītu Preces piegādes dokumentu.
2.4. Pasūtītājs, parakstot Preces piegādes dokumentu, apliecina Preces saņemšanu noteiktajā apjomā un piegādes laiku. Ja Pasūtītājs Preces saņemšanas vietā konstatē, ka piegādātā Prece vai tās daudzums atšķiras no Preces piegādes dokumentā norādītā, precizētos (faktiskos) datus par Preces piegādi norāda Preces piegādes dokumentā, izdarot attiecīgu papildu ierakstu. Pēc Preces piegādes dokumenta abpusējas parakstīšanas piegādātās Preces īpašuma tiesības tiek nodotas Pasūtītājam.  
2.5. Pasūtītājam, pēc Preces piegādes dokumenta parakstīšanas, ir tiesības celt pretenzijas tikai par Preces slēptiem defektiem, kurus nebija iespējams pamanīt vai novērtēt Preces pieņemšanas brīdī, vai Pasūtītājs varēja nezināt par Preces neatbilstību tās pieņemšanas brīdī.  Pēc Preces piegādes dokumenta abpusējas parakstīšanas Pasūtītājam nav tiesības celt pretenzijas par Preces daudzuma neatbilstību.
2.6. Pasūtītājs, 30 (trīsdesmit) dienu laikā pēc Preces saņemšanas un  Preces piegādes dokumenta abpusējas parakstīšanas, pārbauda Preces atbilstību Līguma un tā pielikuma/-u noteikumiem un veic vienu no šādām darbībām:
2.6.1. ja Prece atbilst Līguma un tā pielikuma/-u noteikumiem, veic Preces piegādes dokumenta apmaksu;
2.6.2. ja Prece neatbilst Līguma un tās pielikuma/-u prasībām, nosūta Piegādātājam rakstisku pretenziju par konstatēto.
2.7. Piegādātājs, Pasūtītajā pretenzijā norādītajā termiņā, izskata Pasūtītāja pretenziju un veic vienu no šādām darbībām:
2.7.1. ja piekrīt pretenzijā norādītajiem trūkumiem un pretenzijā ir norādīts, ka konstatētie trūkumi jānovērš pretenzijā norādītajā termiņā, tad par saviem līdzekļiem novērš pretenzijā norādītos trūkumus norādītajā termiņā un sniedz atbildi par veiktajām darbībām; 
2.7.2. ja nepiekrīt pretenzijā norādītajam, sniedz rakstisku atbildi, norādot pamatotus iebildumus par pretenzijā norādītajiem konstatētajiem faktiem.
2.8. Situācijā, ja Piegādātājs Līguma 2.7. punktā noteiktajā termiņā nesniedz atbildi, Pasūtītājs ir tiesīgs uzskatīt, ka Piegādātājs ir piekritis pretenzijā norādītajiem faktiem.
2.9. Puses vienojas, ka Preces piegādes dokumenta abpusēja parakstīšana neatbrīvo Piegādātāju no pienākuma apmainīt nekvalitatīvas Preces pret citu, ja Preces trūkumi atklājas pēc Preces piegādes dokumenta abpusējas parakstīšanas. Preces apmaiņa jāveic Pasūtītāja pretenzijā norādītajā termiņā, kas nevar būt īsāks par 2 (divi) darba dienām.
2.10. Ja Pusēm rodas domstarpības par pretenzijā konstatētajiem faktiem, tad Puses ir tiesīgas pieaicināt ekspertu, kura slēdziens Pusēm ir saistošs. Izdevumus par eksperta slēdzienu sedz vainīgā Puse (tā Puse, kuras iebildumus par pretenzijā konstatētajiem faktiem un trūkumiem eksperts neatzīst par atbilstošiem vai akceptējamiem).
2.11. Gadījumā, ja Piegādātājs nenodrošina/ nepiegādā Preces pretenzijā norādītajā termiņā un Puses nav vienojušās par citu Preces nodrošināšanas/ piegādes laiku, Pasūtītājs ir tiesīgs pasūtīt Preces no trešās personas. Šajā gadījumā Pasūtītājs ir tiesīgs prasīt no Piegādātāja segt cenu starpību, ja no trešās personas iegādātās Preces vai to piegādes izdevumi pārsniedz Piegādātāja piedāvātās Preces cenas. Cenu starpības izdevumus Pasūtītājs ietur no Piegādātājam izmaksājamiem maksājumiem. Ja Piegādātājam izmaksājamo maksājumu nav vai ar tiem nepietiek, Pasūtītājs nosūta Piegādātājam rēķinu, ko Piegādātājs apmaksā 10 (desmit) kalendāro dienu laikā no rēķina nosūtīšanas dienas.
2.12. Preces piegādes kavējuma laikā tiek ieskaitīts viss laika posms no dienas, kad Pasūtītājs nosūtījis pretenziju Piegādātājam līdz brīdim, kad Piegādātājs novērsis piegādātās Preces trūkumus vai, ja nepieciešams, to apmainījis pret atbilstošu Preci.
2.13. Preces nejaušas bojāejas un sabojāšanās risks pāriet no Piegādātāja Pasūtītājam ar brīdi, kad ir abpusēji parakstīts Preces piegādes dokuments.

3. [bookmark: bookmark3][bookmark: bookmark2]Līguma kopējā summa un norēķinu kārtība
3.1. Piegādātājs piegādā Pasūtītājam Līguma priekšmetā minēto kurināmo par cenu kāda norādīta Piegādātāja Iepirkumam iesniegtajā Piedāvājumā (2.pielikums). Kurināmā cenā iekļautas visas Piegādātāja kurināmā iegādes un piegādes izmaksas, tajā skaitā kurināmā transporta izmaksas līdz Līguma 1.2.punktā noteiktajai kurināmā piegādes vietai.
3.2. Līguma kopējā summa ir līdz ________,____ euro (summa vārdiem) bez PVN. PVN tiek aprēķināts un maksāts normatīvajos aktos noteiktā apmērā un kārtībā.
3.3. Finanšu piedāvājumā norādītā Preces cena visā Līguma darbības laikā netiek paaugstināta, izņemot šī Līguma 12. nodaļā noteiktos gadījumus.
3.4. Pasūtītājs apmaksā katru Pasūtījumu atsevišķi, samaksu par Līguma noteikumiem atbilstoši piegādātu un Pasūtītāja pieņemtu Preci, veicot ar pārskaitījumu uz Preces piegādes dokumentā norādīto Piegādātāja bankas norēķinu kontu, 30 (trīsdesmit) dienu laikā no Preces piegādes dokumenta abpusējas parakstīšanas dienas.
3.5. Puses vienojas, ka:
3.5.1. ja Preces piegādes dokuments ir parakstīts ar drošu elektronisko parakstu, par Preces piegādes, nodošanas un pieņemšanas datums ir Pasūtītāja parakstītāja laika zīmoga datums;
3.5.2. ja Preces piegādes dokuments ir parakstīts papīra formātā bez droša elektroniskā paraksta, Preces piegādes, nodošanas un pieņemšanas datums ir Pasūtītāja parakstītāja paraksta datums.
3.6. Piegādātājs, sagatavojot Preces piegādes dokumentu, papildus Latvijas Republikas spēkā esošajos normatīvajos aktos noteiktajam, tajā iekļauj šādu informāciju: Līguma datums un numurs, Preces daudzums, piegādes (saņemšanas vietas adrese un kadastra numurs) un šādus rekvizītus:
Pasūtītājs: “__________________________________” 
Reģistrācijas Nr.: _____________________________
Preces piegādes vieta: norādīt atbilstoši Tehniskajai specifikācijai
Maksātājs: Smiltenes novada pašvaldība
Reģistrācijas Nr.:90009067337
Kredītiestāde: AS “SEB banka”
Kods: UNLALV2X
Konta Nr.:________________________
3.7. Piegādātājs rēķinus sagatavo elektroniskā formātā (turpmāk – e-rēķins) atbilstoši Ministru kabineta 2019. gada 9. aprīļa noteikumiem Nr. 154 ”Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Piegādātājs, atbilstoši Grāmatvedības likuma  1. panta pirmās daļas 9. punktam, ir tiesīgs sagatavot un iesniegt Pasūtītājam rēķinus formā, kas noformēti kā strukturēts elektronisks rēķins. e- rēķinu Piegādātājs iesniedz Pasūtītājam, nosūtot to uz Pasūtītāja e-adreses apakšadresi: REKINI@90009067337 vai e-pastu: erekini@smiltenesnovads.lv, papildus to nosūtot uz Pasūtītāja pārstāvja Līguma 11.1.1. apakšpunktā norādīto e-pastu. 
3.8. Ja Piegādātājs kurināmā piegādes dokumentā nav iekļāvis normatīvajos aktos un/vai šajā punktā noteikto informāciju, Pasūtītājs ir tiesīgs nosūtīt Piegādātājam informāciju par atteikšanos pieņemt Preces piegādes dokumentu, norādot trūkumus. Līdz brīdim, kamēr Piegādātājs Preces piegādes dokumentā nav iekļāvis Līgumā noteikto informāciju, uzskatāms, ka Piegādātājs Preces piegādes dokumentu nav iesniedzis.
3.9. Par kurināmā piegādes dokumenta apmaksas dienu tiek uzskatīta diena, kad Pasūtītājs ir pārskaitījis naudu uz Piegādātāja bankas norēķinu kontu.
3.10. Puses vienojas, ka, Pasūtītājam saskaņā ar Līgumu pienākošos līgumsodus un zaudējumus, Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Piegādātājam, pirms tā izmaksas Piegādātājam.
3.11. Pasūtītājam, pasūtot Preci Līguma darbības laikā, nav pienākums izlietot visu Līguma 3.1.punktā minēto Līguma kopējo summu.

4. Pušu tiesības un pienākumi
4.1. Piegādātāja pienākumi:
4.1.1. veikt Preces piegādi un izkraušanu Preces saņemšanas vietā, Pasūtījumā un Tehniskajā specifikācijā norādītajos apjomos un termiņos, ar saviem resursiem, ierīcēm un darbaspēku;
4.1.2. patstāvīgi saņemt visas nepieciešamās atļaujas, saskaņojumus no valsts un pašvaldību iestādēm un organizācijām, juridiskām un fiziskām personām, lai nodrošinātu Preces netraucētu piegādi;
4.1.3. organizēt un veikt darbus, kas nepieciešami Preces piegādei un izkraušanai atbilstoši Līguma noteikumiem un Latvijas Republikas spēkā esošajiem normatīvajiem aktiem;
4.1.4. nodrošināt Preces atbilstību Latvijas Republikā noteiktajām kvalitātes prasībām un standartiem, Līguma, un tā pielikuma/-u noteikumiem;
4.1.5. nekavējoties ziņot Pasūtītājam par tādiem apstākļiem Līguma izpildes gaitā, kas var ietekmēt un/vai aizkavēt Preces piegādes termiņu vai kā citādi negatīvi ietekmēt Līguma izpildi;
4.1.6. Līguma izpildes laikā ievērot Līguma noteikumus, Tehnisko specifikāciju, ugunsdrošības prasības, darba drošības noteikumus, kā arī uzņemties atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā;
4.1.7. novērst Pasūtītāja pretenzijā norādītos trūkumus un nepilnības Pasūtītāja pretenzijā norādītajā termiņā;
4.1.8. segt visus zaudējumus, kā arī par saviem līdzekļiem novērst visus bojājumus, kas Piegādātāja, tā darbinieku vai Apakšuzņēmēju un to darbinieku, vai citas Piegādātāja iesaistītās personas darbības vai bezdarbības rezultātā radušies Pasūtītājam vai trešajām personām;
4.1.9. ziņot Pasūtītājam, ja Piegādātāja rīcībā nonāk informācija vai pastāv aizdomas par Pasūtītāja darbinieku negodprātīgu rīcību.
4.2. Piegādātājam jānodrošina, lai Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču un pakalpojumu izcelsmi. Piegādātājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
4.3. Piegādātājs visā līguma darbības laikā nodrošina, ka uz to nav attiecināma Krievijas iesaiste, kas pārsniedz ierobežojumus, kas noteikti 2014. gada 31. jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā (ar grozījumiem, kas veikti ar 2022. gada 8. aprīļa Padomes Regulu (ES) Nr. 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un turpmākiem grozījumiem), kā arī nekavējoties, bet ne vēlāk kā vienas darbdienas laikā rakstveidā informē Pasūtītāju, ja uz to kļūst attiecināms kāds no minētajiem ierobežojumiem.
4.4. Ja Pasūtītājs konstatē, ka līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces un pakalpojumi, Pasūtītājs ir tiesīgs neveikt samaksu par konkrēto darbu. Šādā gadījumā Piegādātājs nav tiesīgs atprasīt konkrēto preci, kā arī lūgt Pasūtītājam segt jebkādus Piegādātājam radušos zaudējumus. Gadījumā, ja Pasūtītājs konstatē, ka šādas preces vai pakalpojumi ir izmantoti darbiem, kuri jau ir apmaksāti, Pasūtītājam ir tiesības pieprasīt atmaksāt samaksāto summu vai to atskaitīt no Piegādātājam paredzētā jebkura maksājuma.
4.5. Piegādātāja tiesības:
4.5.1. saņemt Pasūtītāja rīcībā esošo informāciju un dokumentāciju, kas ir nepieciešama Piegādātājam Preces piegādei konkrētajā Objektā;
4.5.2. saņemt samaksu par piegādātām kvalitatīvām Precēm, saskaņā ar Līguma noteikumiem.
4.6. Pasūtītāja pienākumi:
4.6.1. sniegt tā rīcībā esošo un Piegādātāja pieprasīto informāciju, kas nepieciešama Preces piegādei;
4.6.2. nodrošināt Piegādātāja darbinieku iekļūšanu Preces piegādes vietā Preces piegādei un izkraušanai;
4.6.3. veikt samaksu par saņemto kvalitatīvo Preci, kas atbilst Pasūtījumam, Līgumam un tā pielikumu prasībām.
4.7. Pasūtītāja tiesības:
4.7.1. iesniegt pretenzijas par piegādāto Preču trūkumiem, neatkarīgi no nepilnību konstatēšanas brīža, un nepieņemt piegādātās Preces, ja tās neatbilst Līguma noteikumiem, par to rakstiski informējot Piegādātāju;
4.7.2. neapmaksāt Preces piegādes dokumentus, par kuriem saskaņā ar Līgumā noteikto kārtību Pasūtītājs ir iesniedzis rakstveida pretenziju, līdz tajā minēto trūkumu novēršanai;
4.7.3. pasūtīt Preci no trešajām personām, ja Piegādātājs neveic Preces piegādi atbilstoši Līguma un tā pielikuma noteikumiem un/vai neievēro Tehniskajā specifikācijā noteiktos termiņus;
4.7.4. pirkt mazāku Preces apjomu nekā tas norādīts Tehniskajā specifikācijā.

5. Pušu atbildība un līgumsods
5.1. Pusēm saskaņā ar Latvijas Republikas Civillikumu ir pienākums atlīdzināt otrai Pusei Līguma izpildes laikā nodarītos zaudējumus. Puses nav atbildīgas par nejaušu zaudējumu atlīdzināšanu.
5.2. Piegādātājs ir materiāli atbildīgs par īpašuma zudumu, bojājumu vai iznīcināšanu objektam, ja zaudējums radies Piegādātāja, Apakšuzņēmēju vai to darbinieku, darbības vai bezdarbības rezultātā. Piegādātājs sedz visus zaudējumus, kā arī par saviem līdzekļiem novērš visus bojājumus un atbild par visiem bojājumiem, kas Piegādātāja, tā Apakšuzņēmēju un to darbinieku vai citas Līguma izpildē Piegādātāja iesaistītās personas darbības vai bezdarbības rezultātā radušies Pasūtītājam vai trešajām personām.
5.3. Pasūtītājs nav atbildīgs par Piegādātāja vai tā piesaistīto Apakšuzņēmēju inventāru, tehniku un materiāliem, kas atrodas objektā.
5.4. Ja Pasūtītājs savas vainas dēļ kavē Līgumā noteikto samaksas termiņu, Piegādātājs ir tiesīgs pieprasīt no Pasūtītāja līgumsodu 0,5% (nulle, komats, pieci procenti) apmērā no kavētās maksājuma summas par katru kavējuma dienu, bet ne vairāk kā 10% (desmit procenti) no kavētās maksājuma summas.
5.5. Ja Piegādātājs kavē saskaņā ar Līgumu noteikto Preces piegādes termiņu vai Pasūtītāja pretenzijā noteikto trūkumu novēršanas termiņu, Pasūtītājs ir tiesīgs pieprasīt no Piegādātāja līgumsodu 0,5% (nulle, komats, pieci procenti) apmērā no nepiegādātās Preces vērtības vai defektu/trūkumu kopsummas par katru nokavējuma dienu, bet ne vairāk kā 10% (desmit) procenti no nepiegādātās Preces vērtības vai defektu/trūkumu kopsummas.
5.6. Ja Piegādātājs neievēro kādu no Līguma un/vai tā pielikumu noteikumiem, par kura neizpildi citos šīs Līguma nodaļas punktos nav noteikts līgumsods, Pasūtītājam ir tiesības prasīt no Piegādātāja līgumsodu 200,00 EUR (divi simti euro) apmērā no Līguma kopējās summas par katru konstatēto gadījumu. 
5.7. Ja Piegādātājs ir pārkāpis Līguma nodaļas “Apakšuzņēmēju maiņa un piesaistīšana” noteikumus, Pasūtītājs ir tiesīgs prasīt no Piegādātāja līgumsodu 500,00 EUR (pieci simti euro) apmērā par katru konstatēto gadījumu, bet ne vairāk kā 10% (desmit procenti) no Līguma kopējās summas. 
5.8. Ja Piegādātājs vienpusēji atkāpjas no Līguma bez pamatojoša iemesla vai atsakās no Līgumā noteiktās saistību izpildes, Pasūtītājam ir tiesības piemērot Piegādātājam līgumsodu 10% (desmit procenti) apmērā no Līguma kopējās summas.
5.9. Līgumsoda samaksa neatbrīvo Puses no šī Līguma saistību, tai skaitā nokavēto saistību, pilnīgas izpildes un izdevumu un/vai zaudējumu atlīdzināšanas pienākuma.
5.10. Pasūtītājs neatbild par Piegādātāja saistībām, kuras tas uzņēmies attiecībā pret trešajām personām sakarā ar Līguma izpildi.
5.11. Piegādātājs par savu Apakšuzņēmēju, ja tādi ir piesaistīti, un tā personāla rīcību Līguma ietvaros atbild kā par savu.

6. [bookmark: bookmark6]Nepārvarama vara
6.1. Nepārvarama vara ir no Pušu gribas neatkarīgi notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, un citi apstākļi, kas neiekļaujas Pušu iespējamās kontroles robežās u.c.) un kurus Puses nevarēja paredzēt un/vai novērst. Līgumā par nepārvaramas varas apstākļiem atzīst arī notikumu, no kura nav iespējams izvairīties un kura sekas nav iespējams pārvarēt, kuru Līguma slēgšanas brīdī nebija iespējams paredzēt, kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu.
6.2. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas  iestāšanās rezultātā pēc Līguma  spēkā stāšanās dienas. Lai attiecīgā Puse tiktu atbrīvota no minētā Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma  izpildes šķēršļus.
6.3. Pusei, kura nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstiprinājumu un raksturojumu. 
6.4. Ja nepārvaramas varas dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) kalendārās dienas iepriekš. Šajā gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā.
6.5. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 6.3.punktam.
6.6. Par nepārvaramas varas apstākli nav uzskatāms:
6.6.1. Piegādātāja vai tā Apakšuzņēmēju darbinieku attaisnota prombūtne (slimība, atrašanās karantīnā vai pašizolācijā) un saistību neizpilde, nesavlaicīga vai nepienācīga izpilde, kā arī Piegādātāja vai tā Apakšuzņēmēju darbinieku strīdi, streiki;
6.6.2. apstāklis, kad Piegādātājam vai tā Apakšuzņēmējiem vairs nav spēkā esošas valsts institūciju izdotās atļaujas/ licences/ sertifikāti, kas nepieciešami Līgumā paredzēto saistību izpildei.

7. Piemērojamais likums un strīdu izšķiršanas kārtība
7.1. Līgums sagatavots un tam piemērojami spēkā esošie Latvijas Republikas normatīvie akti.
7.2. Jebkuras nesaskaņas, domstarpības vai strīdi, kas var rasties šī Līguma izpildes gaitā vai atsevišķu tā punktu izpratnē, tiek risināti sarunu ceļā, un to atrisinājums tiek noformēts rakstveidā.
7.3. Ja 14 (četrpadsmit) kalendāra dienu laikā atrisinājums nav panākts, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no Pusēm ir saņēmusi rakstisku pretenziju.

8. Konfidencialitāte
8.1. Piegādātājs apņemas ievērot konfidencialitāti, tajā skaitā:
8.1.1. nodrošināt Līgumā minētās informācijas neizpaušanu, tajā skaitā no trešo personu puses, kuras piedalās vai ir iesaistītas Līguma izpildē;
8.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Piegādātājam pieejama Līguma izpildes gaitā.
8.2. Pasūtītājs apņemas ievērot konfidencialitāti un bez Piegādātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Piegādātājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Piegādātājs nevar noteikt par komercnoslēpumu Līguma priekšmetu un tā izpildes rezultātu.
8.3. Piegādātājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Piegādātājs nodrošina, ka tā Apakšuzņēmēji un darbinieki ievēro un izpilda minēto nosacījumu.
8.4. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem un Latvijas Republikas spēkā esošo normatīvo aktu prasībām ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
8.5. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas spēkā esošajos normatīvajos aktos.
8.6. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
8.7. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

9. Personas datu aizsardzība
9.1. Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
9.2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar Līgumu, Regulu un Latvijas Republikas normatīvajos aktos noteikto.
9.3. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
9.4. Līguma ietvaros katra Puse, pēc attiecīgi otras Puses rakstiska pieprasījuma, nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 (divdesmit četru) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

10. Apakšuzņēmēju maiņa un piesaistīšana
10.1. Piegādātājs Līguma spēkā stāšanās dienā Apakšuzņēmēju sarakstā nav norādījis Apakšuzņēmējus (t.sk. Apakšuzņēmēju apakšuzņēmējus) un Līguma izpildē nav iesaistījis Apakšuzņēmējus. Piegādātājs apņemas nekavējoties Pasūtītājam paziņot un iesniegt informāciju par Apakšuzņēmējiem (t.sk. Apakšuzņēmēju apakšuzņēmējiem), kas tiek iesaistīti Līguma izpildē pēc Līguma spēkā stāšanās dienas. Šajā gadījumā Līgumam kā pielikums tiek pievienots Apakšuzņēmēju saraksts.
10.2. Piegādātājs apņemas nekavējoties rakstiski informēt Pasūtītāju par jebkurām izmaiņām Apakšuzņēmēju sarakstā norādītajā informācijā, kā arī papildināt un iesniegt informāciju par Apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas, paziņojumu vienlaicīgi nosūtot uz Pasūtītāja e-adresi un Pasūtītāja atbildīgās personas e-pasta adresi.
10.3. Piegādātājs nav tiesīgs bez rakstiskas saskaņošanas ar Pasūtītāju veikt Apakšuzņēmēju sarakstā norādīto Apakšuzņēmēju nomaiņu un/vai iesaistīt papildu Apakšuzņēmējus Līguma izpildē. Pasūtītājs ir tiesīgs pirms lēmuma pieņemšanas par Apakšuzņēmēju sarakstā norādīto Apakšuzņēmēju nomaiņu prasīt nomaināmā Apakšuzņēmēja viedokli par nomaiņas iemesliem.
10.4. Pasūtītājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:
10.4.1. piedāvātais Apakšuzņēmējs neatbilst iepirkuma procedūra dokumentos Apakšuzņēmējiem izvirzītajām prasībām;
10.4.2. tiek nomainīts Apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
10.4.3. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
10.4.4. Apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.6. Pasūtītājs, pārbaudot jaunā Apakšuzņēmēja atbilstību, piemēro Publisko iepirkumu likuma 42.panta noteikumus, minētā panta ceturtās daļas 2., 3. un 4.punktā noteiktos termiņus skaitot no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt Apakšuzņēmēju vai piesaistīt jaunu Apakšuzņēmēju Līguma izpildes nodrošināšanai. 
10.7. Pasūtītājs pieņem lēmumu atļaut vai atteikt Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju iesaistīšanu Līguma izpildē ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Piegādātājam, paziņojumu nosūtot no Pasūtītāja e-Adreses uz Piegādātāja e-Adresi un šādā gadījumā veikt grozījumus Līgumā nav nepieciešams. Paziņojums ir Līguma neatņemama sastāvdaļa un ir saistošs abām Pusēm.
[bookmark: bookmark10]
11. Pušu pārstāji
11.1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē šādus pārstāvjus:
11.1.1. Pasūtītāja atbildīgā persona: _______________________, tel. ______; e-pasts: ____________________, Pasūtītāja atbildīgā persona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Piegādātāju, pieprasīt no Piegādātāja informāciju, sniegt informāciju Piegādātājam, veikt Preču Pasūtījumu, piedalīties Preces piegādē un izkraušanā, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, tajā skaitā parakstīt Preces piegādes dokumentus. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līgumā noteiktos termiņus, kā arī vienpersoniski pieņemt lēmumus par Apakšuzņēmēju piesaisti, nomaiņu.
11.1.2. [bookmark: _Hlk529802710]Piegādātāja atbildīgā persona: ____________ – tālr.: __________; e-pasts: _____________. Piegādātāja atbildīgā persona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Piegādātāju, pieprasīt no Pasūtītāja informāciju, sniegt informāciju Pasūtītājam, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt Preces piegādes dokumentus. Šī persona  nav pilnvarota  izdarīt grozījumus un papildinājumus Līgumā, ieskaitot, grozīt Līguma summas un/vai Līgumā noteiktos termiņus vai piegādājamās Preces kopējo apjomu. 
11.2. Puses var nomainīt Līguma 11.1. punktā norādītās atbildīgās personas, 3 (trīs) darba dienas iepriekš nosūtot attiecīgu paziņojumu uz otras Puses e-Adresi vai e-pastu. Šādā gadījumā nav nepieciešams veikt grozījumus Līgumā.

12. Līguma grozīšanas un papildināšanas kārtība
12.1. Līgums var tikt grozīts vai papildināts pēc Pušu vienošanās rakstiskā formā, kas stājas spēkā pēc abpusējas parakstīšanas.
12.2. Iepirkuma dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums.
12.3. Pusēm nekavējoties jāinformē vienam otru, ja konstatē, ka:
12.3.1. Līguma dokumentos dotie dati atšķiras no reālajiem apstākļiem;
12.3.2. Līguma izpildei nozīmīgi apstākļi ir izmainījušies vai radušies jauni;
12.3.3. notikušas izmaiņas Latvijas Republikā spēkā esošajos normatīvajos aktos, kas būtiski ietekmē Līguma izpildi.
12.4. Visi Līguma grozījumi tiek izvērtēti no pieļaujamības atbilstoši Publisko iepirkumu likumam, taču Līgums netiek grozīts, ja tas atbilstoši Publisko iepirkumu likuma regulējumam nav pieļaujams konkrētā gadījumā.
12.5. Pasūtītājam ir tiesības pieprasīt no Piegādātāja savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt Līgumcenu un izpildes laiku.
12.6. Pasūtītājam Preces piegādes laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi tikai kādā no turpmāk minētajiem gadījumiem vai Līgumā citur minētā gadījumā:
12.6.1. grozījumi ir nebūtiski, atbilstoši Publisko iepirkumu likuma 61.panta pirmās daļas 1.un 2.punktam;
12.6.2. Piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 10% no sākotnējās Līgumcenas, bet neieskaitot grozījumus, kuri veikti atbilstoši Līguma 12.6.3. un 12.6.4.punktam;
12.6.3. Piemērojot Publisko iepirkumu likuma 61. panta trešās daļas 1. punktu, - ietverot Preces piegādi, kas sākotnēji nav paredzēta Līgumā, kā arī izslēdzot Preces piegādi, kas ir paredzēti Līgumā, ja šādu grozījumu dēļ Līgumcenas pieaugums/samazinājums, ko noteic kā visu secīgi veikto grozījumu naudas vērtības summu, nepārsniedz 20% no sākotnējās Līgumcenas, piemēram, Pircējam ir nepieciešami papildu piegāde, kas nebija iekļauta sākotnējā iepirkumā vai Pircējam rodas nepieciešamība atteikties no kādas piegādes veikšanas; vai ir nepieciešams grozīt Preces vienības cenu atbilstoši Līguma 12.7. punktam;
12.6.4. Piemērojot Publisko iepirkumu likuma 61. panta trešās daļas 2. punktu, - ietverot Preces piegādi, kas sākotnēji nav paredzēti Līgumā, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50% no sākotnējās Līgumcenas, piemēram, Pasūtītājam ir nepieciešami papildu piegāde, kas nebija iekļauta sākotnējā iepirkumā, un Pārdevēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem darbiem;
12.6.5. Piemērojot Publisko iepirkumu likuma 61. panta trešās daļas 4. punktu, - ja Pārdevējs tiek aizstāts ar citu piegādātāju.
12.7. Atkāpjoties no Līguma 3.3. punktā noteiktā, Puses vienojas, ka Preces vienības cena Līguma darbības laikā var tikt pārskatīta, ievērojot šādus nosacījumus:
12.7.1. cenas pārskatīšanas pamats ir SIA "Meža un koksnes produktu pētniecības un attīstības institūts" (reģ. Nr. 43603022749; turpmāk – MKPAI) portāla latvianwood.lv koksnes cenu datu bāzes dati par kokskaidu granulu vidējo cenu Latvijā. Cenas pārskatīšanu var ierosināt ne biežāk kā reizi divos mēnešos, ja MKPAI publicētā vidējā kokskaidu granulu cena Latvijā ir mainījusies par vairāk nekā 3% (trim procentiem) salīdzinājumā ar tās vērtību Piedāvājuma iesniegšanas mēnesī;
12.7.2. jaunā Preces vienības cena tiek aprēķināta pēc šādas formulas: C2 = C1 × (P2vid ÷ P1vid), kur: C2 – jaunā Preces cena, EUR/t; C1 – spēkā esošā Preces cena pirms pārrēķina, EUR/t; P1vid – MKPAI dati par kokskaidu granulu vidējo cenu Latvijā Piedāvājuma iesniegšanas mēnesī, EUR/t; P2vid – MKPAI dati par kokskaidu granulu vidējo cenu Latvijā cenas pārskatīšanas ierosināšanas mēnesī, EUR/t;
12.7.3. Preces vienības cenas pārskatīšanu ierosina ieinteresētā Puse, iesniedzot otrai Pusei rakstveida iesniegumu ar pārrēķina aprēķinu un MKPAI portāla latvianwood.lv koksnes cenu datu bāzes datu izdruku, kas apliecina P2vid vērtību;
12.7.4. saņēmēja Puse 10 (desmit) darba dienu laikā aprēķinu apstiprina vai iesniedz rakstveida iebildumus ar pamatojumu. Ja saņēmēja Puse noteiktajā termiņā atbildi nesniedz, aprēķins uzskatāms par apstiprinātu;
12.7.5. katras cenas izmaiņas gadījumā Puses noslēdz rakstveida vienošanos pie Līguma, kas ir tā neatņemama sastāvdaļa. Jaunā cena stājas spēkā ar vienošanās parakstīšanas dienu, ievērojot Preces vienības cenas grozījumu pieļaujamību atbilstoši Līguma 12.6.3. apakšpunktam.
12.8. Saņemot Piegādātāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61. panta attiecīgo daļu un Līguma punktu. 
12.9. Grozot Līguma priekšmetu, atbilstoši katram konkrētajam gadījumam var tikt grozīta arī Līgumcena, Preces piegādes izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.

13. Līguma spēkā stāšanās un izbeigšana
13.1. Līgums stājas spēkā dienā, kad Puses to ir parakstījušas, un ir noslēgts uz laiku līdz Pušu saistību pilnīgai izpildei. 
13.2. Pasūtītājs ir tiesīgs pasūtīt Preces no Līguma spēkā stāšanās dienas un līdz brīdim, kad Pasūtītāja saņemto Preču summa ir sasniegusi Līguma 3.2. punktā noteikto Līguma kopējo summu, ja Puses, atbilstoši Līguma 12. nodaļai nav izdarījušas grozījumus Līgumā.
13.3. Ja Līguma 13.2. punktā minētajā termiņā Pasūtītāja saņemto Preču apmaksai nav izmantota Līguma kopējā summa, tas var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā noteiktajā kārtībā.
13.4. Pasūtītājam ir tiesības vienpusēji izbeigt Līgumu, par to rakstiski paziņojot Piegādātājam vismaz 10 (desmit) dienas iepriekš un neatlīdzinot tādējādi radušos izdevumus un zaudējumus, ja:
13.4.1. Piegādātājam ir uzsākts maksātnespējas process, likvidācija, uzsākts tiesiskās aizsardzības vai ārpustiesas tiesiskās aizsardzības process;
13.4.2. Piegādātājs vairāk kā 5 (piecas) darba dienas kavē saskaņā ar Līgumu noteikto Preces piegādes termiņu;
13.4.3. Pasūtītājs jau divas reizes ir iesniedzis Piegādātājam pretenziju saskaņā ar kādu no Līguma nodaļas “Pušu atbildība un līgumsods” punktiem un ir konstatējis trešo Līguma noteikumu pārkāpumu, par ko Pasūtītājam ir tiesības pieprasīt līgumsoda samaksu;
13.4.4. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma;
13.4.5. Piegādātājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam.
13.5. Pasūtītājam ir tiesības nekavējoties vienpusēji izbeigt Līgumu, par to rakstiski paziņojot Piegādātājam, un neatlīdzinot tādējādi radušos izdevumus un zaudējumus, ja iestājies vismaz viens no šādiem gadījumiem:
13.5.1. Piegādātāja darbība ir izbeigta vai pārtraukta, ir apturēta tā saimnieciskā darbība;
13.5.2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
13.5.3. Piegādātājs līguma izpildē ietver vai izmanto Krievijas Federācijas vai Baltkrievijas Republikas izcelsmes preces un pakalpojumus.
13.6. Piegādātājs ir tiesīgs vienpusēji izbeigt Līgumu, par to rakstiski paziņojot Pasūtītājam vismaz 10 (desmit) dienas iepriekš un neatlīdzinot tādējādi radušos izdevumus un zaudējumus, ja Pasūtītājs Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 20 (divdesmit) dienas, un Piegādātājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavējumu;
13.7. [bookmark: bookmark8]Līguma pirmstermiņa izbeigšanas gadījumā Puses veic galējo norēķinu par faktiski piegādāto un Pasūtītāja pieņemto Preci, ko apliecina abpusēji parakstīts Preces piegādes dokuments.

14. [bookmark: bookmark12]Citi noteikumi 
14.1. Jebkuri grozījumi vai papildinājumi Līgumā, izņemot Līgumā minētajos gadījumos, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
14.2. Gadījumā, ja kāda no Pusēm tiek reorganizēta vai notikusi sabiedrības uzņēmuma pāreja otram sabiedrības biedram, Līgums paliek spēkā, un tā noteikumi ir saistoši Pušu saistību pārņēmējam. 
14.3. Visi Līgumu veidojošie dokumenti iztulkojami kopumā un savstarpējā sakarībā, vispirms meklējot tādus iztulkojumus, pēc kuriem neveidojas pretrunas starp dažādiem dokumentiem. Ja kāds no Līguma pamatteksta noteikumiem ir pretrunā ar Līguma pielikumiem, piemēro Līguma pielikuma noteikumu tiktāl, cik to neierobežo Līguma pamatteksta noteikumi.
14.4. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
14.5. Visi paziņojumi Līguma saistībā izdarāmi rakstiski un nosūtāmi otrai Pusei uz e-Adresi vai pa pastu. Vēstulēm, kuras tiek sūtītas uz e-Adresi, jābūt parakstītām ar elektronisko parakstu un apstiprinātām ar laika zīmogu atbilstoši Latvijas Republikā spēkā esošo normatīvo aktu prasībām. Elektroniskā pasta paziņojumi, kas nosūtīti uz Līguma atbildīgo personu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu, izņemot Līgumā un tā pielikumos minētos gadījumus, kad sarakstei tiek izmantotas Līguma atbildīgo personu elektroniskā pasta adreses.
14.6. Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (tālruņa numurs, e-pasts, adreses, u.c.), tad tā Puse nekavējoties rakstiski paziņo par to otrai Pusei, atbilstoši Līguma 13.7. punktam. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
14.7. Līgumam tā noslēgšanas brīdī tiek pievienoti šādi pielikumi, kuri ir tā neatņemama sastāvdaļa:
14.7.1. 1.pielikums - Tehniskā specifikācija uz ___ (_____) lapām;
14.7.2. 2.pielikums – Piedāvājums uz 1 (vienas) lapas.
14.8. Līgums parakstīts elektroniski ar drošu elektronisko parakstu, kas satur laika zīmogu*.  Elektroniski parakstītā Līguma datne glabājas pie katras no Pusēm.

15. Pušu rekvizīti un paraksti

	Pasūtītājs
	Piegādātājs

	Smiltenes novada pašvaldība 
reģistrācijas numurs: 90009067337, 
juridiskā adrese: Dārza iela 3, Smiltene, 
Smiltenes novads, LV-4729
Pašvaldības iestāde  “__________”
iestādes reģistrācijas Nr. _____________


(paraksts)*
______________________________

	 





(paraksts)*
________________________________














1. pielikums
Līgumam Nr. SNP – ___ – PI/KGR/____
par kurināmā piegādi

Tehniskā specifikācija

Pielikums tiek sagatavots atbilstoši Iepirkuma dokumentācija un pievienots parakstot Līgumu



2. pielikums
Līgumam Nr. SNP – ___ – PI/KGR/____
par kurināmā piegādi

Izpildītāja piedāvājums Iepirkumam 

Pielikums tiek sagatavots atbilstoši Izpildītāja Piedāvājumam un pievienots parakstot Līgumu


